કોઈ સ્ટોરમાં જાઓ ત્યારે સેલ્સમૅન કદાચ એક કરતાં વધારે કસ્ટમરોને હૅન્ડલ કરતો હશે અને એવામાં તે કદાચ તમારા પર ધ્યાન નહીં આપી શકે તેમ જ સ્ટોર સુધી પહોંચવામાં નડતો ટ્રાફિક, ત્યાંનું ઘોંઘાટિયું વાતાવરણ અને ડિસ્ટર્બન્સ શૉપિંગને માથાના દુખાવા સમાન અનુભવ બનાવી દે છે એની સામે ઑનલાઇન સ્ટોર ફક્ત તમારા માટે જ ખુલ્લો હશે, એ પણ તમારા સમય અને તમારી ફુરસદ અનુસાર. ચીજો પસંદ કરવામાં મોટી રેન્જ આંખો સામે હશે અને ડિસ્ટર્બ કરવાવાળું પણ કોઈ નહીં હોય. આ જ ફાયદાઓને કારણે ઑનલાઇન શૉપિંગને પર્સનલ કે એક્સક્લુઝિવ શૉપિંગનું નામ આપવામાં આવે તો એ કંઈ ખોટું નથી. વળી અહીં જો ઇમ્પોર્ટેડ આઇટમો પહેરવાનો શોખ હોય તો ઇન્ટરનૅશનલ વેબસાઇટો મારફતે એ પણ પૂરો કરી શકાય છે.